ÚRAD VLÁDY
SLOVENSKEJ REPUBLIKY
       sekcia vládnej legislatívy

                                                                                                            Na rokovanie vlády SR
                                                                                                            Dňa 24. mája 2006
                                                                                                            K materiálu č.9382/2006
                                                                                                            K bodu č. 

S T A N O V I S K O

k návrhu nariadenia vlády Slovenskej republiky, ktorým sa mení nariadenie vlády Slovenskej republiky č. 155/2006 Z.z. o technických požiadavkách na zariadenia pre nepriamy výhľad a motorové vozidlá vybavené takými  zariadeniami

I.

        Návrh nariadenia  vlády Slovenskej republiky, ktorým sa mení nariadenie vlády Slovenskej republiky č. 155/2006 Z.z. o technických požiadavkách na zariadenia pre nepriamy výhľad a motorové vozidlá vybavené takými zariadeniami predkladá na rokovanie  vlády SR minister dopravy, pôšt a telekomunikácií Pavol Prokopovič.

        Vláda slovenskej republiky na svojom zasadnutí dňa 17. mája 2006 pri prerokovaní nového znenia Návrhu nariadenia vlády Slovenskej republiky o technických požiadavkách na spätné zrkadlá motorových vozidiel určené ako náhradné dielce a ktorým sa mení nariadenie vlády Slovenskej republiky č. 155/2006 Z.z. o technických požiadavkách na zariadenia pre nepriamy výhľad a motorové vozidlá vybavené takými zariadeniami prijala záver vypustiť článok II., ktorým sa mení a nariadenie vlády Slovenskej republiky č. 155/2006 Z.z. a jeho obsah riešiť formou samostatného nariadenia vlády.

         Uvedený návrh nariadenia vlády je výsledkom realizácie tohto záveru vlády.
  
       Predkladaný návrh nariadenia vlády nebude mať dopad na štátny rozpočet, rozočet obcí a rozpočet vyšších územných celkov, ani iný finančný, ekonomický a enviromentálny vplyv, ani vplyv na zamestnanosť a podnikateľské prostredie.
II.

         Sekcia vládnej legislatívy Úradu vlády SR odporúča vláde návrh nariadenia vlády SR v predloženom schváliť.

Bratislava 23. mája 2006
Vypracovala: K. Gališinová

	Štefan G r m a n
	              generálny riaditeľ
	sekcie vládnej legislatívy